
AXorbum  Erysipelas  dictum  inter  inflamma¬ 
tiones  parum  accurate  recensere,  malum 
plane  sui  generis  esse,  et  ab  inflammatione 
non  minus  diversum  quam  haec  aut  illud  a 
gangraena  vel  febre  vel  apoplexia,  asserere 
novum  non  est.  Cum  autem  haec  sententia, 
rebus  certissimis,  exque  his  ratiocinatione 
aequissima,  defensa  sit,  mirum  mihi  semper 
visum  est  vocabulum  iriflammationem  Erysi- 
pelatosam  medicis  adhuc  usurpari,  variisque 
conditionibus  morbosis,  ab  inflammatione 

longe  ac  naturaliter  diversis,  usque  tribui 
solere. 

In  hisce  quae  insequuntur  paginis  mihi- 
met  proposui,  I.  Actionis  Erysipelatosae  in¬ 
dolem  considerare;  II.  Conclusiones,  quales 
res  ipsa  ostendere  videatur,  deducere  ;  111. 
Quae  his  objici  possint  perpendere  atque 
diluere  ;  IV.  Opiniones  denique  quasdam 
conjecturales,  futura  et  accuratiore  contem¬ 
platione  refellendas  aut  confirmandas,  pro¬ 
ferre. 


I.  Actio  Erysipelatosa  summam  cutem, 
membranasque  mucosas  plerumque  afficit. 
Verique  simile  est  membranas  serosas  ei 
sedem  aliquando  praebere.  Late  admodum 
serpere  proclivis  est.  Actio  Erysipelatosa 
morbus  partis  tantum  corporis  est ;  sed  af¬ 
fectionem  totius  corporis  symptomaticam 
producere  valet.  Cum  actio  haec  morbosa 
corporis  superficiem  occupavit,  indiciis  hisce 
denotatur.  Ipsa  morbi  sedes  calore  aucto 
subinde  ardente  afficitur :  color  coccineus, 
aterve  rubro  mixtus,  pressu  evanescens,  pres¬ 
su  vero  amoto,  rediens.  Rubor  'autem  hic 

non  circumscribitur  arcteve  definitur ;  sed 
late  diffusus,  ad  margines  colore  cutis  natu¬ 
rali  commistus.  Dolor  aut  molestus,  pruriens, 
aut  urens,  aut  simplex,  nulla  pulsatione  co¬ 
mitante.  Pars  tumet,  splendet,  non  tamen 
densa,  circumscripta  fit.  Tactu  inelasticus, 
mollis,  tumor,  qui  aliis  oedema  quasi  fit, 
foveam  digito  admittens,  ita  ut  facies  sic 
affecta,  vesicae  aqua  distensae,  comparata 
fuerit ;  exhalantium  arteriarum  actio  inten¬ 
ditur,  adeoque  vesiculae  in  corporis  superfi¬ 
ciem  formantur.  Hae  modo  exulcerantur, 
gangraena  corripiuntur;  modo  intra  octo  de- 
cerave  dierum,  squamis  furfuraceis,  magis 
comiiiode  finiuntur.  Vasculorum  partis  actio 
velocitate  quidem  augetur,  vis  autem  con¬ 
trahendi,  tensioque  imminuitur ;  unde  fit  ex¬ 
halatio  :  sed  curiosissimus  morborum  con¬ 
templator  *  affirmavit,  “  A  circumscribed 
“  cavity  containing  pus  is  never  seen  in  a 
legitimate  erysipelas ;  and  when  a  puru- 
lent  effusion  happens  in  any  considerable 
degree,  when  the  part  is  examined,  it  af- 
fords  a  sensation  similar  to  that  which  is 


*  Dom.  Johannes  Pearson  Londinensis. 

excited  by  a  quagmire  or  morass.  In  that 
sort  of  suppuration  which  sometimes  super- 
venes  to  Erysipelas,  the  cellular  membrane 
‘‘  suffers  great  injury,  and  not  uncommonly 
the  part  is  in  a  gangrenous  condition.” 

Totius  corporis  affectio  symptomatica, 
horrore,  nausea,  solitisque  febris  signis  ad¬ 
ventum  actionis  erysipelatosae  praenunciat, 
morbumque  pari  passu  concomitans,  notas 
debilitatis,  et  irritationis  universae  exhibet  y 
auctoribus  quibusdam  febris  symptomatica, 
aliis  erethismus  est,  nuper  celeberrimo  Geor- 
gio  Fordyce  irritationis  signa  ;  eaque  corpo¬ 
ris  affectio  est,  a  synocha,  febre  inflamma¬ 
toria,  aliisve  inflammationis  universae  signis, 
quam  latissime  diversa.  Pulsus  frequens, 
parvus,  saepe  debilis  ;  vires  admodum  affli¬ 
guntur  ;  functiones  perturbantur ;  delirium, 
et  coma  saepe  inducuntur. 

Indicia  inflammationis  universae  aut  syno- 
chae,  quum  accedunt  actioni  Erysipelatis, 
adventitia  tantum,  ni  fallor,  et  fugacia  sunt. 
Hominibus  robustis  fere,  frigidum  purum 
aerem  reciprocantibus,  rureve  degentibus, 
superveniunt.  Talibus  quidem  exemplis, 
habenda  sunt,  me  saltem  judice,  cum  actione 

morbosa  nihil  connexa,  perinde  ac  siquando 
febri  idiopathicae  accesserint ;  neque  omnino 
forsan  vero  absimile  est,  ea  conatus  corporis 
esse  ad  curationem  naturalem  efficiendam, 
cumque  adsint  prognosin  faustiorem  osten¬ 
dere. 

Actio  Erysipelatosa,  febris  similis,  in  pro¬ 
clivibus  ad  inflammationem,  et  aerem  purum 
inhalantibus,  aliquando  partis  cujusdam  in¬ 
flammatione  aut  visceris  interni  supplantari 
potest,  quod  aegrum  periculo  objiciat. 

Actio  Erysipelatosa  translationi  prompta 
admodum  est,  ex  alia  in  aliam  corporis  par¬ 
tem  saepe  transiens,  neque  non  in  viscera 
interna,  ubi  plerumque  mortifera  flt. 

Pulsus,  in  Erysipelate  puriore,  non  durus 
est. 

Cum  in  cerebrum,  ut  videtur,  translatio 
fit,  necne  id  organon  actione  vasculorum 
Erysipelatosa  afficiatur  incertum  est.  Cer¬ 
tum  est  quod  corporum  sectiones  nihil  in¬ 
flammationis  simile  ex  delirio  et  sopore  os¬ 
tenderunt.  Medicus  eximius  Wells  in  libello 
de  Erysipelate  hoc  notavit,  atque  narrat 
Doct.  Bailie,  adaperto  hominis  Erysipelate 
mortui,  comate  quidem  et  delirio  affecti. 

cadavere,  invenisse  omnes  in  capite  partes 
specie  quali  cunque  morbosa  liberas.  Veri 
admodum  simile  est,  soporem  et  delirium 
indicia  tantum  irritationis  perinde  ac  alia  in 
corpore  orta  fuisse. 

Actio  Erysipelatosa  haud  raro  comes  vul¬ 
neribus,  membranarum  punctionibus,  ulceri¬ 
bus  symptomaticus  est,  quin  et  certis  corpori 
medicamentis  admotis  excitetur.  Saepius 
eodem  corpore  redire  potest,  nonnullis  semel 
bisve  in  anno  constanter  satis  aggreditur. 
Hinc  discrimen  inter  hunc  morbum  et  exan¬ 
themata  manifestum. 

Proventus  potius  aliorum  morborum,  qua¬ 
les  sunt  quartana,  convulsivi,  aliique,  actio 
Erysipelatosa  nonnunquam  videtur,  maloque 
primogenio  succurrit. 

Huic  actioni  infantes  opportuni ;  his  au¬ 
tem  morbus  congenitus  nonnunquam  appa¬ 
ret  :  post  diem  tamen  natalem  subinde  forma 
diutina  perseverans,  sed  aliquando  in  partem 
aliquam  internam  et  in  mortem  desinit :  in¬ 
fantem  bimestrem  bene  memini,  cui  intra 
hebdomadas  tres  summum  corpusculum  to¬ 
tum  pervagavit,  mortem  denique  attulit,  in 

intestina  aut  peritoneum,  veluti  signa  osten¬ 
derunt  transeundo. 

Temperamentum  aetasve  nulla  actione 
Erysipelatosa  immunis,  at  corpora  debilitata 
hydropica,  mediam  aetatem  praetervecta,  im¬ 
petui  ejus  opportuniora  sunt. 

Actio  Erysipelatosa  saepius  autumno  ac¬ 
cedit,  aereque  impuro  potius,  calidisque, 
quam  frigidis  regionibus. 

Quod  actio  Erysipelatosa  contagiosa  sit, 
verisimillimum  videtur,  quae  Doct.  Wells 
edidit,  omnem,  meo  quidem  animo,  scrupu¬ 
lum  tollunt.  Prof.  Homet  dixit^  Erysipelas 
illud  nosocomio  Edinensi  anno  1774,  epi¬ 
demice  grassans  fuisse  “  beyond  ali  doubt 
infectious,  though  it  was  never  before 
“  thought  so :  for  tlie  patients  in  the  beds 
“  next  to  those  who  liad  the  Erysipelas,  and 
the  nurses  attending  them,  were  infected, 
and  the  surgeons  of  the  hospital  foimd 
that  an  Erysipelas  supervened  on  every 
incision.’’  t 


f  Vide  Clinical  Experiments,  p.  86. 

J  Si  de  hoc  quidem  argumento  fusius  disserere  opus 
esset,  multa  naturam  actionis  Erysipelatosae  contagiosam 

Quam  facile  hominibus  chirurgiam  recens 
passis,  actio  Erysipelatosa  superveniat,  sae¬ 
pissime  observatum  fuit,  quodque  actio  Ery¬ 
sipelatosa  ab  actione  inflammatoria  prorsus 
diversa  sit,  valide  corroborat ;  quodque  con¬ 
ditione  quadam  peculiari  aeris  ambientis  pro¬ 
pagetur,  hoc  ostenditur,  quod  valetudinaria 
rite  purgare,  morbi  progressum  sistat,  sicut 
tempore  dicto,  in  valetudinario  Edinensi  ac¬ 
cidebat  ;  quodque^  modi  jam  optimi  mundi¬ 
tiem,  lib eramque  ventilationem  nosocomiis 
comparandi,  morbum  ex  his  omnino  fuga¬ 
runt. 

0 

Actionem  Erysipelatosam  non  intra  cor¬ 
poris  superficiem  tantum  cohiberi  a  cynanche 
maligna,  vel  ut  alii  nuncupant  “  Erysipela- 
'  tous  sore  throat,”  aut  inflammatione  Erysi¬ 
pelatosa  membranae  faucium  mucosae  satis 
(ni  fallor)  demonstratur,  t  Crustae  in  mem¬ 
branam  mucosam  formatae,  species  gangrae¬ 
nosa,  quae  secto  cadavere,  in  conspectu  ve- 


ostensura  proferri  possint.  Sufficiat  autem  dubitantes 
ad  dissertationem  Doctoris  Bright  inauguralem  1813 
referre. 


^  Vide  Fordyce’s  Practice  of  Physic. 

niunt,  extensio  deorsum  actionis  Eiysipela- 
tosae,  profectus  manifestus  curationis.  Erysi¬ 
pelati  gangraenoso  idoneae,  hujus  appellatio¬ 
nis  usum  vindicat. 

Atque  hic  rem,  ex  multo,  Joannis  Pearspn 

usu,  erutam,  non  alienum  erit  proferre : 

Dixit  enim,^  “  that  the  seat  of  Erysipelas  is 

said  to  be  in  the  rete  mucosum ;  and  with- 

out  doubt  this  membrane  is  considerably 

aifected ;  but  it  is  not  confined  to  this 

part,  for  the  tela  cellulosa  is  always,  and 

^  to  a  considerable  degree,  the  subject  of 

the  disease;  the  situation  of  the  complaint 

therefore  is  not  that  which  discriminatos 

erysipelas  from  phlegmon  :  and,  on  the 

other  hand,  it  is  equally  certain  thut  inter- 

nal  irritable  surfaces  are  as  frequently  at- 

« 

tacked  with  inflammation  as  erysipelas.” 


^  Vide  Principies  of  Sur^ery^  p.  190. 

II.  Signorum  actionis  Erysipelatosae  histo¬ 
riam  tam  plenam  necessariam  esse  judicavi, 
quod  discrimen  inter  actionem  inflammato¬ 
riam  et  Erysipelatosam  adeo  manifeste  com¬ 
monstret  ;  quodque  istud  ex  tractandis  mihi 
brevissimum  reddat. 

Sensus  in  parte  ipsa  pulsantis  defectus  to¬ 
tus,  rubor  hebes  neque  clarus,  tumor  nihil 
tensus,  diffusus;  actionem  Erysipelatosam,  a 
tumore,  rubore,  dolore  phlegmones  satis  su- 
perque  distinguunt :  humoris  effusi,  ex  acti¬ 
one  Erysipelatosa,  natura,  suppuratio  idonea, 
circumscripta,  salutaris  nulla;  irritationis 
signa,  pulsusque  minime  durus,  diagnosin 
amplius  ostendunt.  Exemplum  contrariae  con¬ 
ditionis,  ex  actione  Erysipelatosa  et  inflam¬ 
matoria,  morbosae ;  eadem,  vel  quam  prox¬ 
ime  eadem,  affectione  partis  et  totius  hominis, 
cohortem  in  posteriore  malorum,  a  prioris  in 
tantum  ostendit  abhorrentem,  ut  omne  scru¬ 
pulum  tollet,  quin  penitissime  et  latissime 
morbi  differant.  Unde  concludere  oportebit 
actionem  Erysipelatosam,  in  sermone  medico, 
inflammationem  quasi  non  tractari,  debere. 

Ubicunque  sub  summam  cutem  actio  Erysi- 
pelatosa  extenditur  testimonium  evidens  ad¬ 
modum  fit :  hic  enim  phlegmones  sedem  oc¬ 
cupavit,  tamen  neque  tumor  circumscriptus, 
neque  dolor  pulsans,  neque  cavum  puris  de¬ 
finitum,  neque  indicia  inflammationis  univer¬ 
sae  (vel  synocha)  inflammationem  phlegmo- 
nicam  denotantia  subsunt.* 

Conclusiones  igitur,  quas  ex  historia  jam 
dicta  inducturus  sum,  hae  sunt : 

Quod  phaenomena  actionem  Erysipelato- 
sam  et  inflammatoriam  comitantia  status  cor¬ 
poris,  toto  coelo,  diversos  indicant,  qui  sim¬ 
plices,  neque  aliis  affectibus  mixti,  curationes 
diversissimas  poscunt :  t  inflammationibus 


*  Nobilis  ille  medicinae  praeceptor  Georgius  Fofdyce, 
vocabulum  quidem  inflammationem  Erysipelatosam  usur¬ 
pabat,  tam  plane  autem  eorum  diversitatem  perspectam 
habebat,  quod  praelectionibus  publicis,  praeter  actionem 
solum  auctam  utrisque  communem,  in  omnibus  ex  toto 
diflerre  admitteret. 

f  Adversa,  prorsusque  aliena  symptomaticae  affecti- 

« 

onis  in  utrisque  natura,  curationes  quam  latissime  diversas 
certe  indicat:  et  praedispositiones  variae  ad  morbos 
duos  atque  hos  sub  conditionibus  tam  late  differentibus 
excitatos,  idem  ostendunt. 

non  minus  vis  quam  frequentiae  arteriarum 
incrementum  utique  est :  actione  vero  Erysi- 
pelatosa,  dum  arteriarum  pulsus  fit  frequen- 
tior,  vis  minuitur.  Ex  historia  quam  propo¬ 
sui,  concludere  ausim,  hanc  actionem  vascu¬ 
lorum  auctam,  defectum  vis  tonicae  eorun¬ 
dem  et  contractionis  comitari.  Actionem  ab- 
normen  facit,  vires  vitae  minuit,  quod  par¬ 
tium  gangraena,  fluidae  effusio,,  periculosa- 
que  irritationis  universae  indicia  subsequun¬ 
tur.  Si  rem  ita  bene  perspexi,  quod  actio 
Erysipelatosa,  conditio,  sui  generis,  morbosa 
sit,  confirmat,  quodque  actionis  inflammatio¬ 
nis  parum  similis  sit ;  imo  discrepet  ex  toto, 
quod  ad  phaenomena  et  effecta  graviora,  sive 
partem  aliquam  sive  totum  corpus  turbantia ; 
quod  differat,  denique,  ab  inflammatione 
non  minus  quam  febris  idiopathica  ab  utro- 


Proximum  est,  ut  quae  objiciantur  senten¬ 
tiae  hic  prolatae  consideremus. 

III.  Objiciant  aliqui,  ruborem,  tensionem, 
inflammationis  notas  esse,  atque  cum  haec 
actionem  Erysipelatosam  comitentur,  eam 
ideoque  inflammationem  esse  oportebit.  His 
respondeo,  ordinationem  nosologicam  veras 
et  necessarias  morborum  notas  dare  nun¬ 
quam  posse  j  vitia  autem  talis  ordinationis 
necessaria,  singularem  in  modum,  actioni 
Erysipelatosae  commodata,  demonstrari,  t 
Supra  ostendimus  ruborem  actionis  Erysipe¬ 
latosae  dissimilem  verae  inflammationis  esse, 
acutum  hujus  pulsantem  dolorem,  actionis 
Erysipelatosae  dolorem  nihilo  referre ;  tu¬ 
morem  illius  in  pus  vergentem,  diversitatem 
hujus  indicare,  qui  diffusus,  in  vesiculas  et 
gangraenam  '  desinit ;  aut,  si  suppuratione 
junctus  sit,  ea  in  tantum  ab  suppuratione 
inflammationum  abhorret,  ut  praesens,  dis¬ 
crimen  actionum  optimum  existet.  Ut  cre- 


J  Ruborem  merum  nullam  inflammationis  esse  notam 
a  Doct.  Yellowly  bene  ostensum  est ;  stomachos  enim 
suspensorum^  variisque  niorbis  extinctorum,  ruborem 
inflammationis  similem  exhibere  reperit. 

derem,  igitur,  adducor,  si  signa  comitata  aut 
producta  ex  calore,  tensione,  rubore  utrius- 
que  morbi  communi,  contraria  natura  sint ; 
similitudo  eorum  aliter  tenuis,  unum  et  eun¬ 
dem  morbum  constituere  non  valet,  quum 
facile  dicere  possumus,  eadem  indicia  patho- 
gnomica  utrisque  inesse. 

Objici  quoque  potest,  Erysipelatosam  et 
inflammatoriam  actionem  eundem  morbum 
esse  posse  aliquantum  a  diversitate  sedis  va¬ 
riatum  ;  inflammationem,  hac  corporis  parte, 
factam,  signa  Erysipelatosa ;  illa,  inflamma¬ 
toria  exhibere.  His,  procul  dubio,  hypothe¬ 
ticis  objectis,  rem  observatam  a  Joanne  Pear- 
son  veram  opponere  possum ;  actionem  ni¬ 
mirum  Erysipelatosam  in  tela  cellulosa  sitam, 
indicia  a  phlegmonis  prorsus  diversa  conci¬ 
tare  ;  Cynanchem  quoque  tonsillarem  et  Cy- 
nanchem  malignam  contra  hanc  notionem 
argumento  admodum  esse.  Praeterea,  si 
actio  partis  morbosa,  e,  g,  cutis,  indicia  in¬ 
flammationis  diversa  efficiat,  iterum  affirmo, 
eundem  esse  morbum,  sermone  strictiori, 
-  non  considerare  debemus :  idcirco  sive  par¬ 
tium  fabricam  vasorum  actionem  mutare 
credamus,  sive  actionem  Erysipelatosam  mor- 

bum  esse  sui  generis,  quamcunque  corporis 
partem  afficiat,  eodem  redit ;  concedendum 
est,  hanc  diversam  esse  ab  actione  inflamma- 
toria:  aut,  aliis  in  verbis,  si  propensio  in¬ 
flammatoria  corpore  excitetur,  atque  haec 
propensio,  quadam  causa  operante,  actionem 
in  vasculis  cutis,  membranaeve  mucosae  fau¬ 
cium,  morbosam  cieverit,  morbum  inflamma¬ 
tioni  dissimilem,  forma  actionis  Erysipela- 
tosae  cutis,  aut  Cynanches  malignae  habe-i 
mus :  veri  tamen  similius  est,  partium  struc¬ 
turam  vim  convertendi  propensionem  inflam¬ 
matoriam  in  actionem  prorsiis  diversam  pos¬ 
sidere,  cum  videmus  membranam  mucosam 
inflammationis  phlegmonicae  capacem.  Quod 
in  Cynanche  tracheali  ostenditur,  ubi  inflam¬ 
matio  superficiei  membranae  mucosae  hae¬ 
rens,  excretionem  lymphae  illam  inflamma¬ 
toriam,  non  exuviae  et  ulcera  Cynanches 
malignae.  Adde  quod  in  pertussi  eadem 
membrana  (verisimile  est)  saepe  afficitur  ac¬ 
tione  Erysipelatosa,  effusionem  humoris  mu¬ 
cosi  efficiente. 

Adjici  quoque  potest  leges  quibus  vascula 
in  morbo  parent,  parum  compertas  aut  defi- 

nitas  haberi :  littora  quidem  legimus,  regio¬ 
nem  interiorem  nondum  exploravimus. 

Quod  ideo  subnecturus  sum  diffidenter  et 
haesitans  propono. 

Ex  morborum  phaenomenis  conjicio,  cum 
certae  causae  pi’oclivitatem  ad  actionem  vas¬ 
culorum  morbosam  auctam  effecerint,  haec 
actio  in  febrem  idiopathicam  partis  inflam¬ 
mationem,  actionem  Erysipelatosam  converti, 
prout  variae  res  corpus  extrinsecus  aut  intus 
affecerint.  Sic  homo  regionem  frigidulam 
habitans,  aerem  purum  spirans,  corpore  ro¬ 
busto  fruens,  inflammationem  phlegmonode- 
am,  aut  febrem  idiopathicam  inflammatoriam 
patietur.  At  si  eadem  causa  hominem  debili 
et  irritabili  corpore  praeditum,  plagae. ca¬ 
lidae  incolam,  aerem  inquinatum  inhalantem 
affecerit,  actio  Erysipelatosa,  typhus  aut 
febris  idiopathica  abnormis,  cum  aliquorum 
organorum  vel  secretionum  affectibus,  exci¬ 
tabuntur.  Quum  autem  eadem  causa  com¬ 
munis  effectus  diversissimos  excitet,  nonnun- 
quam  accidit,  actiones  morbosas  aliam  in 
aliam  transire ;  videlicet  quas  superventiones 
et  corwersiones  morborum  nuncuparunt,  ac- 

cidunt.  Inde  fit  quod  in  febribus  idiopathicis 
cujusdam  organi  inflammatio  orietur,  atque 
febrem  signa  inflammatoria  aut  actio  Erysi- 
pelatosa  supplantant;  ideoque  superventus 
actionis  inflammatoriae  inflammationem  ge¬ 
neralem  aut  synocham  inducet,  quod,  crede¬ 
rem,  morbum  sanabiliorem  reddit. 

Tertio,  affirmari  potest  gangraenam  actio¬ 
nis  Erysipelatosae  pariter  atque  inflammatio¬ 
nis  sequelam  esse,  morbos  igitur  unum  esse ; 
huic  breviter  respondendum  puto,  gangraenae 
non  ex  necesse  inflammationem  praecedere. 
Exemplis  gangraenae  valetudinariae  vehe- 
mentissimis  minimam  inflammationem  prae¬ 
ire,  verbisque  Joannis  Pearson, — It  often 
originates  from  causes  which  imply  a  state 
of  the  part,  or  of  the  system,  that  is  the 
reverse  of  inflammation.”  * 

Hinc  nihilo  magis  actionem  Erysipelato- 
sam  et  inflammationem  eundem  morbum  ap¬ 
pellare  debemus,  quia  utrumque  gangraena 
subsequitur,  quam  hydropem  et  inflamma- 


*  Vide  Pearson’s  Principies  of  Surgery, 

tionem  in  unum  conferre,  quia  gangraena 
his  quoque  ambobus  supervenit. 

Quarto,  objici  potest  sanguinis  missionem, 
regimenque  antiphlogisticum  saepe  in  actio¬ 
ne  Erysipelatosa  profecisse ;  unde  eam  in¬ 
flammationem  esse  sequi ;  huic  in  verbis 
J.  Pearson  satis  erit  respondere,  missionem 
sanguinis  generalem  non  praecipiendam  esse: 
In  the  same  sense  in  which  it  may  be  said  ^ 
to  remove  an  inflammation,  it  is  advised 
‘‘  with  the  same  intention  of  obviatins:  the 
eflects  produced  in  the  system  by  so  se- 
vere  a  stimulus.’’  Adjicerem,  sanguinis 
detractionem  morbum  subinde  sanasse  non 
magis  hunc  quam  apoplexiam  inflammatio¬ 
nem  esse  ostendere.  Indicia,  praeterea,  in¬ 
flammationis  manifesta  actioni  Erysipelato- 
sae  non  necessaria  esse.  Cum  in  unica  tan¬ 
tum  ejus  varietate  (Erysipelate  phlegmono- 
dea)  sese  ostendunt;  in  ea  ista  indicia  adven¬ 
titia  esse,  neque  morbo  necessaria,  morbum 
tum  sanabiliorem  esse,  neque  acrem  morbi 
inflammatorii  medicinam  requirere.  Heber- 
den  sic  dixit :  Natura  hujus  morbi  videtur 
esse  plerumque  maligna,  ut  medici  loquun- 
tur,  potius  quam  inflammatoria,  id  est,  ne- 

que  postulat  neque  ferre  potest,  purgatio- 
“  nem  alvi  aut  sanguinis  detractionem.’^  * 
J.  Pearson,  quod  This  distemper  seems  to 
partake  of  the  nature  of  those  which  are 
called  malignant,  more  than  of  inflamma- 
tory;  by  which  I  mean,  fhat,  in  general, 
it  does  not  require  nor  bear  much  evacua- 
tion.  I  have  seen  very  dangerous  symp- 
toms  follow  not  only  bleeding,  but  even  a 
gentle  purge,  though  given  after  the  pa- 
tient  had  begun  to  recover.”  Iterum, 
“  Cases  very  rarely  occur  in  large  towns 
where  bleeding  is  at  ali  admissible.  ” 
Doct.  Willan  contendit,  “  Venesection  is 
evidently  improper  in  three  forms  of  the 
“  disease,  (oedematous,  gangrenous,  and  er- 
ratic),  and  even  in  the  Erysipelas  phleg- 
“  monodes  it  does  not  always  appear  neces- 
sary.”  Doct.  Gregorius,  praelectione  de 
Erysipelate,  quam  aliquot  annos  abhinc  audi¬ 
vi,  docuit,  sanguinis  missionem  et  purgatio¬ 
nes,  in  Scotia  quidem  bene  proficere,  Lon- 
dino  autem  cinchonam  et  vinum  propinari 


*  Vide  Commentaries,  p.  148. 

solere ;  se  inde  conclusisse,  neutram  fere  cu¬ 
randi  rationem  sanationi  esse  prorsus  neces¬ 
sariam.  Ex  his  virorum  testimoniis,  qui 
multo  ex  usu  sententiam  dicunt,  morbum 
non  ex  necesse  inflammatorium  esse  duco ; 
cautiones  magnas  quibus  opus  est,  remediis 
inflammationis  propriis  utendis,  ostendere 
quam  raro  haec  curationi  necessaria  sint, 
atque  siquando  sint  necessaria,  signa  in¬ 
flammationis  adfuisse,  nihilo  magis  demon¬ 
strat  Erysipelatosam  actionem  ipsam  inflam¬ 
mationem  esse,  quam  regimen  antiphlogisti- 
cum  aut  sanguinis  missio  in  febre  idiopathica, 
indicia  quae  tollunt,  morbi  partem  necessa¬ 
riam  esse  ostendunt. 

Denique  objici  potest,  me  nomen  tantum 
oppugnasse,  disceptationemque  hujusmodi 
nihil  utilis  secum  ducere.  At  persuasissi- 
mum  habeo,  homines,  nec  sibi  conscios,  op¬ 
portunos  esse  nominibus  decipi :  artem  dia¬ 
gnosticam  quum  in  meram  'kayoihoir/joLv  .dege¬ 
neraverit  prorsus  inutilem  fleri,  utilem  tamen 
esse  quum  cavere  modum  ordinandi  sub  ca¬ 
pita  generalia  illum  submonet,  qui  eandem 
nonnunquam  curandi  rationem  morbis  diver- 

sissimis  indicaret,  non  vocabula  tantum  sed 
medicinam  perplexurus.* 

Ad  dnem  argumenta  jam  perduxi,  quibus 
conatus  sum  actionem  Erysipelatosam  et 
inflammatoriam  ex  toto  diversas  esse  osten- 
.dere  :  unum  tantum,  idque  mihi  gravissimum 
his  subjungam. 

In  syphilide,  morbisque  syphiloideis  duae 
actiones  morbosae,  iisdem  in  partibus,  simul 
existunt,  multa  signa  communia  exhibentes, 
penitus  tamen  imo  radicitus  distinctae :  ac- 


^  Postquam  haec  scripseram  in  opinionem  praeclari 
nuper  viri  Joannis  Clarke  Londinensis  incidi :  atque  haec 
tam  apte  ad  rem  nostram  pertinet  ut  exscribendam  cu¬ 
ravi.  Dixit,  It  appears  to  me  of  great  consequence, 
to  distinguish,  by  different  names,  diseases  which  have 
some  symptoms  in  common  j  otherwise  a  confusion  in 
name  will  lead  to  a  confusion  in  practice,  and  to  the 
“  use  of  the  same  remedies  in  disorders  very  different 
from  one  another.  If,  in  some  cases,  advantage  has 
been  derived  by  the  patient,  in  others  much  mischief 
has  been  done.  Error  has  been  propagated,  and  im- 
provement  in  practice  could  not  reasonably  be  expect- 
ed.”  Vide  Transactions  of  the  Society  for  the  improve- 
ment  of  Medical  and  Chirurgical  Knowledge,  vol.  ii, 
p.  S22. 

tionem  Erysipelatosam  et  inflammatoriam 
istiusmodi  exemplum  intelligo :  neque  rec¬ 
tius  actionem  Erysipelatosam  et  inflamma¬ 
toriam  ejusdem  conditionis  morbosae  varie¬ 
tates  diceremus,  quam  si  syphilidem  mor¬ 
bosque  syphiloideos,  actionis  syphiliticae  va¬ 
rietates  simpliciter  vocaremus.  Neque  levi¬ 
oris  momenti  puto,  inter  Erysipelatosam  et 
inflammatoriam  actionem,  quam  inter  febrem 
et  inflammationem,  aut  inter  syphilidem 
morbosque  syphiloideos  accurate  distinxisse. 
Hinc  disputationis  nostrae  parti  finem  im¬ 
ponam,  verbis  hisce  ex  libello  Joannis  Pear- 
son,*  subnexis,  utpote  quae  summatim  noti¬ 
onem  quam  tueri  conatus  sum,  breviter  ex¬ 
ponant.  Dicit,  “As  it  would  be  esteemed 
“  absurd  in  physics  to  affirin  that  an  atom 
“  could  move  in  contrary  directions  at  the 
“  same  instant  of  time,  so  it  would  be  equal- 
“  ly  unreasonable  to  suppose  that  the  human 
“  body,  or  any  part  of  it,  could  exist  in  op- 
posite  conditions  at  the  same  period.  To 
“  assert,  therefore,  the  subsistence  of  an  in- 


*  Vide  Principies  of  Surgery,  p,  13. 

flammation  in  any  particular  part,  while 
the  same  part  labours  under  an  affection 
which  implies  a  state  the  reverse  of  in« 
flammation,  would  be  inaccurate  and  Tin- 
philosophica!.” 


IV.  Paucas,  jam  restat,  conjecturas  istas 
posthac  explorandas  proponere,  quos  mor¬ 
borum  contemplatio  morbique  conspectus 
quem  admisimus  submonuerit :  quaestiones 
tamen  potius  investigandas,  quam  sententias 
jam  confirmatas,  has  subjicio. 

Quaeritur,  annon  actio  Erysipelatosa  va¬ 
rias  corporis  partes  internas  aeque  ac  sum¬ 
mam  cutem  primitus  afficit  ?  adeoque  morbi 
varietates  pro  visceris  partisve  affectae  na¬ 
tura  efficiat  ?  Aut,  verbis  nosologoriim  uten¬ 
do,  facitne  actio  Erysipelatosa,  perinde  ac 
phlegmasiae,  novum  morborum  ordinem, 
plurima  genera  in  se  habentem ;  quorum  dis¬ 
criminatio  accurata  desideranda  usque  est? 
Si  tales  actiones  morbosae  existant,  annon 
morbos  acutissimos,  ab  iis  gastritide,  enteri- 

tide,  erythetnaticis  a  Culleno  nuncupatis, 
diversissimos  constituerunt  ? 

Argumentone  cynanche  maligna  valide 
esset,  tales  morbos  existere  ?  Eaedemque 
partes  actionis  inflammatoriae  aeque  ac  Ery- 
sipelatosae,  nonne  sunt  capaces  ?  adeo  ut, 
e.  g.  modo  cynanche  tonsillaris,  modo  cy¬ 
nanche  maligna,  ipsissimam  partem  occu¬ 
pant  :  aut  membrana  tracheae  mucosa,  nunc 
inflammari,  cynanchem  trachealem  faciens : 
nunc  actione  Erysipelatosa  affici  potest,  mor¬ 
bum  longissime  diversum  inducens  ?  ^ 


^  Doctus  Parr  de  morbo  quem  Anginam  trachealem 
appellat  agens,  haec  verba  facit.  “  The  croup  we  shall 
«  considcr  under  the  appellation  of  Angina  Stridula,  and 
confine  the  present  term  to  the  malignant  angina,  ex- 
“  tending  to  the  trachea,  or  to  that  species  of  the  dis- 
ease  in  whicli  the  larynx  and  trachea  are  originally 
attacked.  To  this  complaint  authors  have  not  perhaps 
paid  due  attention :  it  is  indeed  seldom  an  original  dis- 
ease ;  yet  within  our  own  observation  it  has  appeared 
«  to  be  so.  It  is  truly  an  erysipelatous  inflammation,  ia 
contradistinction  to  the  phlegmonic ;  nor  does  it  mate- 
rially  differ  in  its  treatment  from  putrid  pneumonia  or 
angina  maligna.” 

Suntne  pneumonia  putrida,  t  similesque 
morbi  ab  auctoribus  descripti,  exempla  hujus 
actionis  Erysipelatosae  ?  juvantia  quoque  et 
laedentia  nonne  bis  in  morbis  hanc  opinio¬ 
nem  multum  roborant  ?  J 

Pluresne  morbi,  quales  sunt  pertussis,  dy¬ 
senteria  contagiosa,  multaque  canalis  intes¬ 
tinalis  vitia,  naturae  actionis  Erysipelatosae 
saepe  participant,  praecipue  cum  vitae  mi¬ 
nitantur,  lethoque  afficiunt  ? 

Quaeri  potuerit,  num  variis  in  morbis 
chronicis,  pars  eorum  necessaria  vel  adven- 
tentia  sit  actio  Erysipelatosa  ?  atque  hujus 
rei  aphthoides  chronica  a  Doctore  Hillary  in 
morbis  Barbadensium  descripta,  exemplum 
videtur. 


Annon  his  quaestionibus  responsa  assen- 
tire  deberent*,  investigare,  theox^iae  autem 


f  Vide  Dr.  Wilson  Phillips  on  Febrile  Diseases; 
Huxham’s  Works,  vol.  ii,  p.  ISI*;  Parr’s  Medical  Dic- 
tionary,  vol.  i,  p.  119. 

D 


26  DISSERTATIO  INAUGURATIS,  &c. 

quam  illa  confirmarent,  veritatem,  rebus  fac¬ 
tis  et  observatis,  illustrare,  opusculum  hocce 
longe  ultra  terminos  disputationis  inauguralis 
produceret. 

